Anexa nr. 2 la HCL nr…/….
ACT CONSTITUTIV ACTUALIZAT
AL SOCIETATII  TURCENISAL S.R.L.

CAPITOLUL I. ASOCIAŢI, FORMA JURIDICĂ, DENUMIRE, SEDIU, DURATA

Art.1.  Asociaţii 

 
Societatea comercială înfiinţată prin prezentul act constitutiv are ca asociat unic Orasul Turceni prin Consiliul Local Turceni,judetul Gorj,  cod  fiscal 4813480, reprezentat de doamna Marinescu-Nălucă Adina-Ramona , legal imputernicita in acest scop prin Hotararea Consiliului local Turceni nr.101 din  31.08.2022.
Art.2.  Forma juridică 

2.1. Forma juridică este aceea de societate cu răspundere limitată.

2.2. Societatea îşi desfăşoară activitatea în conformitate cu legile române şi cu prezentul act de constituire.

Art.3.  Denumirea

3.1. Denumirea societăţii este  TURCENISAL S.R.L.

Art.4. Sediul societăţii

4.1. Societatea are sediul social în România, jud.Gorj,orasul Turceni,strada 22 Decembrie , Bl.35 , parter , judetul Gorj .

4.2. Sediul societăţii poate fi mutat la o altă adresă din România, prin hotararea asociatului unic .

4.3. Se stabileste  ca punct de lucru Statia de sortare si transfer  deseuri in orasul Turceni , strada 13 Septembrie, jud Gorj.

4.4. Societatea îşi poate deschide sau închide puncte de lucru, sucursale, filiale, agenţii, reprezentanţe, în România sau/şi în străinătate, cu respectarea prevederilor legale.
Art.5. Durata societăţii 

Durata de funcţionare a societăţii este nelimitată, începând cu data înmatriculării în Registrul Comerţului.

CAPITOLUL II.  OBIECTUL DE ACTIVITATE AL SOCIETĂŢII

Art.6. Domeniul principal de activitate : 381 – Colectarea deseurilor 

6.1. Activitatea principală este: 

-  3811   Colectarea deseurilor  nepericuloase

Art.7. Activităţi secundare  

-  0119    Cultivarea altor plante din culturi nepermanente ;

-  0130    Cultivarea plantelor pentru inmultire ;

-  2016    Fabricarea materialelor plastice în forme primare

-  3700    Colectarea și epurarea apelor uzate
-  3812    Colectarea deseurilor periculoase
-  3821    Recuperarea materialelor reciclabile

-  3822    Producția de energie (electrică sau termică) prin tratarea deșeurilor (inclusiv prin 

               incinerare)
-  3823    Alte activităţi de tratare a deşeurilor

-  3831    Incinerarea deșeurilor fără producție de energie

-  3832    Activități ale gropilor de gunoi sau a depozitelor permanente de deșeuri

-  3900    Activitati si servicii de decontaminare

-  4211    Lucrări de construcții ale drumurilor și autostrăzilor;
-  4311    Lucrari de demolare a constructiilor;  

-  4312    Lucrări de pregătire a terenului;

-  4322    Lucrări de instalații sanitare, de încălzire și de aer condiționat
-  4334    Lucrari de vopsitorie,zugraveli si montari de  geamuri

-  4350    Lucrări speciale de construcții pentru proiecte de geniu civil  

-  4399    Alte lucrări speciale de construcții n.c.a.  
-  4622    Comerț cu ridicata al florilor și al plantelor;

-  4682    Comerţ cu ridicata al metalelor şi minereurilor metalice

-  4687    Comerţ cu ridicata al deşeurilor şi resturilor;

-  4776    Comerț cu amănuntul al florilor, plantelor și semințelor; comerț cu amănuntul al 

               animalelor de companie și al hranei pentru acestea ;

-  4941    Transporturi rutiere de marfuri   

-  5210    Depozitari   

-  6820    Inchirierea si subinchirierea bunurilor imobiliare proprii sau inchiriate

-  8121    Activitati generale de curatenie a cladirilor
-  8122    Activitati specializate de curatenie
-  8123    Alte activităţi de curăţenie  

-  8130    Activitati de intretinere peisagistica     

-  9311    Activitati ale bazelor  sportive

-  9329    Alte activitati recreative si distractive  n.c.a.        
                                                                            
Art. 8.  Activităţi de import şi export 

8.1. Societatea poate îndeplini activităţi de import şi export cu toata gama de produse şi servicii cuprinse la art.6,7 din prezentul act constitutiv.

8.2 Societatea poate îndeplini, în România cât şi în străinătate, orice operaţiune imobiliară, mobiliară şi financiară, considerată utilă sau oportună în vederea atingerii scopului social, inclusiv, cumpărarea de imobile, terenuri şi maşini.

CAPITOLUL III.  CAPITALUL SOCIAL

Art.9. Capitalul social

9.1. Capitalul social total subscris si varsat al societăţii este de 200 lei .

9.2. Capitalul social se divide în 20 de părţi sociale, numerotate de la 1 la 20 , cu o valoare nominală de 10 lei fiecare, detinute integral de Orasul Turceni prin Consiliul Local Turceni, asociatul unic, reprezentand 100% din capitalul social .
9.3.Cota de participare la beneficii si pierderi este de 100% din capitalul social
Art.10. Reducerea capitalului social

10.1. Capitalul social poate fi redus pe baza hotărârii  asociatului unic ,cu respectarea condiţiilor legale în vigoare.

Art.11.  Majorarea capitalului social 

11.1. Capitalul social poate fi majorat pe baza hotărârii  asociatului unic  .

11.2. Capitalul social poate fi majorat prin aporturi suplimentare în numerar sau în natură, ori prin capitalizarea beneficiului conform bilanţului contabil.

CAPITOLUL IV. CONDUCEREA ŞI ADMINISTRAREA SOCIETĂŢII

Art.12. Societatea este condusă de  asociatul unic . Asociatul unic indeplineste atributiile prevazute de lege ale Adunarii Generale a Asociatilor . 

Art.13.  Atribuţiile   asociatului unic sunt :

-     numeşte şi revocă administratorii societăţii;

-     aprobă bilanţul contabil şi contul de profit şi pierderi;

· aprobă contractarea de credite şi constituirea de garanţii;

· aprobă efectuarea de investiţii;

· aprobă orice modificare a actului constitutiv al societăţii;

· aprobă dizolvarea şi lichidarea societăţii.

Art.14. Administrarea societăţii

14.1. Societatea este administrată de 3 administratori provizorii numiti de Consiliul local al orasului Turceni,judetul Gorj, asociatul unic, din care unul va avea puteri depline si  un mandat de 5 luni .

14.2. Mandatul administratorilor provizorii poate fi prelungit, o singură dată, pentru încă 2 luni, pentru motive întemeiate.
14.3. Au fost numiti ca si administratori provizorii ai societatii TURCENISAL S.R.L. , urmatoarele persoane:

a) Doamna Pencu Iulia – Cristina, nascuta la data de 29.10.1980, in localitatea Craiova ,judetul Dolj, domiciliata in Comuna Cârcea ,satul Cârcea, str. Fântâna Înaltă, nr.27 , jud.Dolj, identificata cu CI,seria DZ nr.627002, eliberată la data de 14.06.2023 de SPCJEP Dolj , cu CNP 2801029160042, pentru o perioada de 5 luni incepand cu data de 15.05.2026,cu posibilitatea prelungirii, o singura data ,pentru inca 2 luni ,pentru motive intemeiate ;
b) Domnul Pop – Manta Remus – Catalin , nascut la data de 27.08.1979, in localitatea Cluj-Napoca, judetul Cluj, domiciliat in Targu Jiu ,str.Tudor Arghezi , nr.47 , jud.Gorj, identificat cu CI,seria GZ nr.654081, eliberată la data de 11.04.2017 de SPCLEP Targu Jiu , cu CNP 1790827120674,pentru o perioada de 5 luni incepand cu data de 15.05.2026,cu posibilitatea prelungirii, o singura data ,pentru inca 2 luni ,pentru motive intemeiate ;
 c) Domnul Ungureanu Nicolae nascut la data de 07.04.1969,in localitatea Municipiul Tg- Jiu, jud.Gorj, domiciliat in oras Turceni , str.Sanatatii, nr.6, bl.P8,sc.1,ap.1,jud.Gorj, identificat cu CI,seria GZ nr.763125, eliberata la data de 02.06.2020 de SPCLEP Turceni, cu CNP 1690407184980 , pe o perioada de 5 luni incepand cu data de 15.05.2026 ,cu puteri depline.
Art.15.  Atribuţiile administratorilor societăţii

15.1. Administratorii societătii sunt însărcinati cu îndeplinirea tuturor actelor necesare si utile pentru realizarea obiectului de activitate al societătii, cu exceptia celor rezervate de lege si de prezentul act constitutiv . 

15.2. Administratorii lucrează, ia decizii şi conduc afacerile societăţii conform legii, a prezentului act constitutiv şi în baza hotărârii  asociatului unic.
Art.16. Atributiile vor fi exercitate de către administratori după cum urmează: 

a) atributii comune, exercitate împreună de către toti administratorii; 

b) atributii specifice, exercitate doar de către administratorul cu puteri depline. 

Ar.17. 

 a)În vederea exercitării unor atributii comune administratorii vor emite hotărâri, care vor fi luate cu majoritate simplă. 

(b) Hotărârile vor fi semnate de către toti administratorii. În cazul în care unul din administratori nu este de acord cu hotărârea luată, obiectiile avute vor fi anexate la aceasta. 

Art.18 
(1) Administratorii societătii se întrunesc în sedintă cel putin o dată pe trimestru. Sedintele sunt convocate în scris de către administratorul cu puteri depline, cu cel putin 3 zile înainte de data desfăsurării lor. 

(2) În cazul în care administratorul cu puteri depline nu convoacă o sedintă a administratorilor într-un trimestru, aceasta poate fi convocată de oricare dintre administratori, cu informarea prealabilă a Asociatului unic. 

(3) Procesele verbale ale sedintelor vor fi întocmite de către un angajat al societătii desemnat de administratorul cu puteri depline si se vor păstra la sediul societătii. 

(4) În exercitarea atributiilor care le revin, administratorii emit hotărâri. 
Art.19. Administratorii societătii au următoarele atributii comune: 

a) elaborează si înaintează spre aprobare Asociatului unic directiile principale de activitate ale societătii si strategia de dezvoltare pe termen mediu si lung a societătii; 

b) înaintează spre aprobare Asociatului unic situatiile financiare anuale ale societătii însotite de raportul administratorilor, raportul de audit şi propunerea de distribuire a profitului sau de acoperire a pierderii contabile pe anul precedent; 

c) elaborează bugetul de venituri si cheltuieli al societătii si programul de investitii pentru exercitiul financiar următor si-l înaintează spre aprobare Asociatului unic, în termenul si forma prevăzute de lege;
 d) elaborează si înaintează spre aprobare Asociatului Unic: structura organizatorică si functională, organigrama, statul de functii si regulamentul de organizare si functionare al societătii; 

e) asigură integritatea si functionalitatea sistemelor de raportare contabilă si financiară, precum si realizarea planificării financiare; 

f) analizează si aprobă planul de administrare al societătii; 

g) negociază indicatorii de performanţă financiari şi nefinanciari rezultati din planul de administrare cu Autoritatea publica Tutelara ; 

h) aprobă Regulamentul intern si Codul de etică; 

i) propun spre aprobare Asociatului unic: contractarea de împrumuturi bancare si modul de garantare a acestora, acordarea de garantii, vânzarea sau gajarea unor bunuri apartinând societătii; 

j) monitorizează şi gestionează potenţialele conflicte de interese de la nivelul organelor de administrare şi conducere ale societătii; 

k) solicită convocarea si participă la sedintele Adunării Generale ale Asociatului unic; 

l) ducerea la îndeplinire a deciziilor adoptate de către Asociatul unic. 

m) prezintă semestrial Asociatului unic, un raport asupra activităţii de administrare, care include informatii cu privire la activităţile operaţionale, la performanţele financiare ale societăţii şi la raportările contabile semestriale ale societăţii 

n) elaborează un raport anual cu privire la remuneraţiile şi alte avantaje acordate administratorilor si-l prezintă Asociatului unic. 

o) elaborează un raport anual privind activitatea societătii si-l publică pe pagina de internet a societătii; 

p) transmit Agenţiei pentru Monitorizarea şi Evaluarea Performanţelor Întreprinderilor Publice (AMEPIP) şi Consiliului local Turceni,in calitate de asociat unic , semestrial şi ori de câte ori se solicită, fundamentări, analize, situaţii, raportări şi orice alte informaţii referitoare la activitatea întreprinderii publice în formatul şi la termenele stabilite prin actele administrative ale autorităţilor; 

q) supervizează sistemul de transparenţă şi de comunicare; 

r) monitorizează eficacitatea practicilor de guvernanţă corporativă ale societătii; 

s) prezintă Consiliului local Turceni şi AMEPIP, nu mai târziu de data de 31 mai a anului următor celui cu privire la care se raportează, un raport care include stadiul îndeplinirii obiectivelor sale în materie de guvernanţă corporativă şi transparenţă, precum şi stadiul îndeplinirii indicatorilor financiari şi nefinanciari asumaţi 

t) ducerea la îndeplinire a tuturor atributiilor care potrivit legii intră în sarcina administratorilor unei societăti cu răspundere limitată. 

Art. 20 . (1)Atributiile specifice administratorului cu puteri depline sunt următoarele: 

a) reprezintă societatea în raporturile cu tertii si în justitie, iar în anumite cazuri speciale, pentru buna administrare a societătii, va putea împuternici o tertă persoană printr-o procură, caz în care va răspunde solidar cu aceasta în eventualitatea producerii unor prejudicii aduse societătii; 

b) asigură conducerea operativă si executivă a societătii; 

c) răspunde de organizarea şi conducerea contabilităţii societătii; 

d) răspunde de proiectarea, organizarea, implementarea şi dezvoltarea sistemului de control intern managerial la nivelul societătii; 

e) asigură selecţia, angajarea, remuneratia, monitorizarea, evaluarea performantei si concedierea personalului societătii, cu respectarea legislației în vigoare, în conformitate cu prevederile cuprinse în contractele individuale de muncă încheiate si cu statul de functii aprobat de Asociatul unic; 
f) publicarea pe pagina de internet a societătii a tuturor documentelor si informatiilor prevăzute de lege si care intră în sarcina sa; 

g) solicită convocarea Adunării Generale a Asociatului unic, în termen de maxim 5 zile de la aprobarea de către administratori a planului de administrare, în vederea negocierii şi aprobării indicatorilor-cheie de performanţă, avizaţi în prealabil de către AMEPIP, rezultaţi din planul de administrare, pornind de la nivelul indicatorilor-cheie de performanţă asumaţi prin declaraţiile de intenţie întocmite de către administratorii numiţi; 

h) convoacă sedintele administratorilor; 

i) să îndeplinească orice alte atributii prevăzute în legislatia specifică întreprinderilor publice. 

(2) În exercitarea atributiilor care-i revin, administratorul cu puteri depline emite decizii. 

Art. 21 
Drepturile, obligatiile si răspunderea administratorilor, sunt reglementate de dispozițiile referitoare la mandate din Codul civil, de cele speciale prevăzute de Legea nr. 31/1990 (*republicată*) privind societătile, cu modificările si completările ulterioare, de prevederile prezentului Act constitutiv, de legislația specifică întreprinderilor publice sau ale contractului de mandat, după caz. 

Art.22 
Remuneraţia administratorilor este stabilită de Asociatul unic în conformitate cu prevederile legale. 
Art.23 
Administratorii sunt responsabili cu luarea tuturor măsurilor aferente conducerii societătii, în limitele obiectului de activitate si cu respectarea competentelor exclusive rezervate de lege sau de Actul constitutiv al societătii. 

Art.24 
Administratorii sunt răspunzători fată de societate pentru: 

a) existența registrelor cerute de lege si corecta lor tinere; 

b) ducerea la îndeplinire a deciziilor Asociatului unic; 

c) stricta îndeplinire a îndatoririlor pe care legea si actul constitutiv le impun administratorilor. 

Art.25 
Administratorii sunt răspunzători de îndeplinirea obligatiilor în condițiile dispozitiilor privitoare la mandat si a celor special prevăzute de lege.  

Art.26. Încetarea funcţiei de administrator

26.1. Funcţia de administrator încetează prin:

a) revocare;

b) renunţare;

c) moarte;

d) incapacitate;

26.2. Administratorul poate fi revocat din funcţie prin Hotararea asociatului unic dacă nu-şi exercită atribuţiile sau dacă şi le exercită defectuos ori, pentru fapte care potrivit legii penale, îi pot face incompatibili cu funcţia de administrator.

26.3. Administratorul poate renunţa la mandat prin demisie, cu condiţia notificării prealabile a acesteia, cu 30 zile înainte,  asociatului unic  .
CAPITOLUL V. CONTROLUL GESTIUNII SOCIETĂŢII

Art.27. Controlul gestiunii societăţii

27.1. Controlul gestiunii societăţii se face de către asociatul unic , si atunci cand acesta va dori ,va hotara si numirea unei comisii de Cenzori ,ale carei atributii sunt prevazute in Legea nr.31/1990 republicata.
CAPITOLUL VI.  PERSONALUL SOCIETĂŢII

Art.28.  Personalul societăţii

Angajarea personalului societăţii se face de către administratorul cu puteri depline pe bază de contracte individuale de muncă sau de prestări servicii prin care se vor stabili drepturile şi obligaţiile acestuia,în conformitate cu organigrama si statul de functii aprobate .
CAPITOLUL VII.  BENEFICIILE SOCIETĂŢII. EXERCIŢIUL FINANCIAR

Art.29.  Beneficiile societăţii 

29.1. Beneficiile societăţii se formează potrivit legii.

29.2. Din beneficiul brut al societăţii se scade fondul de rezervă de 5 % anual, până ce acesta atinge 1/5 din capitalul social.

29.3.  Asociatul unic , poate decide constituirea din beneficiul brut şi de alte fonduri – de risc, pentru dezvoltare, pentru investiţii, etc, ori pot hotărâ capitalizarea beneficiului şi majorarea capitalului social.

Art.30. Dividende

 Beneficiul rămas după constituirea fondurilor şi plata impozitelor legale se distribuie sub formă de dividende asociatului unic . 

Art.31. Exerciţiul financiar

31.1. Exerciţiul financiar al societăţii începe la 1 ianuarie şi se încheie la 31 decembrie a fiecărui an.

31.2. Societatea se va finanţa din aportul la capital, din credite ,din incasarile societatii, împrumuturi acordate de asociatul unic, precum si din prelevări din profit si din alte surse potrivit legii
CAPITOLUL VIII. TRANSMITEREA PĂRŢILOR SOCIALE
Art.32.  Transmiterea părţilor sociale. 
32.1. Asociatul unic poate să îşi cedeze părţile sociale, inclusiv să se retragă din societate.

CAPITOLUL IX. TRANSFORMAREA SOCIETĂŢII

Art.33.  Modificarea formei juridice

33.1. Societatea va putea fi transformată în altă formă de societate prin hotărârea asociatului unic.
33.2. Noua societate comercială va îndeplini formalităţile legale de autorizare a funcţionării, de înregistrare şi de publicitate cerute la înfiinţarea societăţii.
CAPITOLUL X. DIZOLVAREA ŞI LICHIDAREA SOCIETĂŢII
Art.34.  Dizolvarea societăţii 

Societatea se dizolvă într-una din următoarele situaţii:

· în caz de imposibilitate de realizare a obiectului social;

· în caz de faliment;

· prin hotărârea  asociatului unic;

· în alte situaţii expres prevăzute de lege.

Art.35.  Lichidarea societăţii

35.1. În caz de dizolvare, societatea se lichideză.

35.2. Procedura şi efectele lichidării sunt cele prevăzute de lege.

35.3. Numirea lichidatorilor se face de asociatul unic, afară de cazul când legea, în mod expres, prevede o altă competenţă.

CAPITOLUL XI. LITIGII
Art.36.  Litigii

36.1. Litigiile ivite în legătură cu societatea pentru care legea nu prevede o competenţă specială, se vor soluţiona pe cale amiabilă. 

36.2. Dacă în urma discuţiilor purtate în vederea concilierii nu se ajunge la nici un rezultat, litigiul va fi deferit spre soluţionare Comisiei de Arbitraj Comercial de pe lângă Camera de Comerţ Industrie şi Agricultură Gorj în conformitate cu Regulile de Procedură Arbitrală ale acesteia. 

36.3. Hotărârea arbitrală va fi definitivă şi obligatorie pentru părţi.

36.4. În cazul în care legea prevede competenţa instanţelor judecătoreşti, litigiul se va soluţiona de către instanţele judecătoreşti competente de pe teritoriul României în conformitate cu legea română.

CAPITOLUL XII. DISPOZIŢII FINALE

Art.37. Prezentul act constitutiv actualizat se completează cu prevederile legale în vigoare. Asociatul unic  poate modifica actul constitutiv, cu respectarea formalităţilor prevăzute de lege.
Art.38. Prezentul act constitutiv actualizat a fost redactat in 3 (trei) exemplare originale, azi, _______________  data semnarii. 
  
ASOCIAT UNIC:

Orasul Turceni,prin 

Consiliul local Turceni,judetul Gorj,

Prin , Marinescu-Nălucă Adina-Ramona
(semnatura si stampila)

